Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 138/13/6606	Lučenec, 14.6.2013
EEČ : 2-47-91-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
dňa 18.02.2012 okolo 22:00 hod. v obci XXXXX v rodinnom dome č. 71 počas návštevy z peňaženky uloženej na kuchynskej linke odcudzil 20 € v hotovosti a jeden pár botasiek zn. Adidas v celkovej hodnote 65 € ku škode majiteľky jeho sestry XXXXX, nar. XXXXX zo XXXXX, hoci bol za priestupok proti majetku podľa § 50 ods. 1 Zákona č. 372/1990 Zb. o priestupkoch rozhodnutím OÚ odboru všeobecnej vnútornej správy v Lučenci dňa 01.06.2012 pod č. ObÚ-LC-OVVS-2012/00249-0086, ktoré nadobudlo právoplatnosť a vykonateľnosť dňa 03.07.2012 postihnutý pokutou vo výške 20 € 

lebo je trestné stíhanie neprípustné podľa § 9 odsek 1 písmeno f

Odôvodnenie:
Uznesením poverené príslušníka OO PZ vo Fiľakove bolo dňa 07.03.2013 pod č. ORP-296/FI-LC-2013 začaté trestné stíhanie a zároveň vznesené obvinenie ml. XXXXX, nar. XXXXX pre prečin krádeže podľa § 212 ods. 2 písm. f/ Tr. zákona, ktorý mal spáchať spôsobom a v rozsahu uvedenom v skutkovej vete výrokovej časti tohto uzneseniam.

V priebehu skráteného vyšetrovania obvinený v plnom rozsahu doznal, že počas návštevy u svojej sestry XXXXX využil jej nepozornosť a odcudzil je 20 € bankovku a pri odchode odcudzil jeden pár botasiek zn. Adidas, ktoré peniaze minul.
Svedkyňa poškodená XXXXX po zákonnom poučení odmietla voči obvinenému ml. XXXXX ako svojmu bratovi vypovedať, zároveň po zákonnom poučení podľa § 211 Tr. poriadku nedal súhlas na trestné stíhanie svojho brata ako poškodená.  
 Podľa § 9 ods. 1 písm. f/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný. 
Podľa § 215 ods. 1 písm. d/ Tr. poriadku prokurátor zastaví trestné stíhanie ak je trestné stíhanie neprípustné podľa § 9.
S poukazom na vyššie uvedené bolo preto potrebné o trestnom stíhaní obvineného rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor